***ՀՀ Գեղարքունիքի մարզպետի 2020 թվականի տարեկան աշխատանքային հաշվետվությունը***

*Ղեկավարվելով ՀՀ Սահմանադրությամբ, ՀՀ նախագահի հրամանագրով, ՀՀ օրենքներով, ՀՀ կառավարության որոշումներով եւ իրավական ակտերով՝ ՀՀ Գեղարքունիքի մարզպետարանը 2020 թվականի ընթացքում որոշակի աշխատանքներ է կատարել**մարզի կենսագործունեության ապահովման, մարզի առջեւ ծառացած սոցիալ-տնտեսական հիմնահարցերի լուծման, կյանքի որակի բարելավման ուղղություններում****։***

**Կրթության, մշակույթի եւ սպորտի ոլորտում** նախակրթարանները ավելացել են 5-ով՝ հասնելով 53-ի : Ավարտվել է Զոլաքարի N 2 և Գավառի N 2 միջնակարգ դպրոցների նոր շենքի կառուցման աշխատանքները, իսկ 2021 թվականին նախատեսվում է 6 դպրոցական շենքերի կառուցում: Վարդենիսի N 2, Վարդենիսի N 3, Վարդենիսի N 4 հիմնական և Սոթքի միջնակարգ դպրոցներում տնտեսված միջոցներով և §Գեոպրոմայնինգ Գոլդ¦ ընկերության համաֆինանսավորմամբ նշված դպրոցներումհեղուկ վառելանյութով ջեռուցումը փոխարինվել է լոկալ ջեռուցմամբ**:** Լոկալ համակարգով 2020 թվականին ջեռուցվել է 77 դպրոց, իսկ մարզային ենթակայության դպրոցներ են հաճախել 23957 աշակերտ: 2020 թվականի սեպտեմբերին դպրոցների հաստիքացուցակներում ավելացել է 217.5 դրույք**՝ ուսուցչի օգնականի հաստիք**: 2020 թվականի 1-ին կիսամյակի ընթացքում §Ֆինանսական կրթությունը դպրոցում¦ ծրագրի շրջանակում **վերապատրաստվել է 217 ուսուցիչ:**

**Տարակարգ ստացած** ուսուցիչների թվաքանակը 2020 թվականին կազմել է 9:

**2019-2020 ուսումնական** տարվա ՀՀ դպրոցականների առարկայական օլիմպիադաների հանրապետական փուլին մարզի երաշխավորված 66 աշակերտից մասնակցել է 60-ը, որոնցից 14-ը ստացել են դիպլոմ, 9-ը` գովասանագիր:

Գավառ քաղաքում հիմնվեց §Թումո¦ ստեղծարար տեղեկատվական կենտրոն: Կենտրոնի տուփի հիմնումը կայացել է ամերիկյան «Դոթ 818» ընկերության ֆինանսական աջակցությամբ։ Գավառից և նրա հարակից համայնքներից տուփում գրանցվել են 200 դպրոցականներ:

**Արցախյան պատերազմի** օրերին առաջնագծում հայ զինվորի հետ կողք կողքի մարտնչել և մեր երկրի սահմաններն են պահել նաև Գեղարքունիքի մարզից մեկնած կամավորական ջոկատների տղաները, որոնց շարքերում են եղել նաև մարզի հանրակրթական դպրոցների տնօրեններ, ՆԶՊ ուսուցիչներ, այլ առարկաների գծով բազմաթիվ մանկավարժներ, ուսումնաօժանդակ անձնակազմի աշխատակիցներ՝ թվով 111 հոգի:

Արցախյան 44-օրյա պատերազմի ընթացքում ՀՀ Գեղարքունիքի մարզային ենթակայության հանրակրթական ուսումնական հաստատությունների կողմից Համահայկական հիմնադրամին է փոխանցվել 35 միլիոն 620 հազար 670 ՀՀ դրամ։

Տարվա ընթացքում անցկացվել են միջբակային, ներդպրոցական և միջդպրոցական տարբեր մարզական միջոցառումներ եւ մրցումներ: Կազմակերպվել և անցկացվել են շախմատի, բռնցքամարտի կրտսեր և ավագ տարիքային խմբերի, ծանրամարտի, բազկամարտի, վոլեյբոլի մարզային առաջնություններ: Խաղային մարզաձևերում ՀՀ առաջնություններում հանդես են եկել Վարդենիսի «Անդրանիկ-05» և Մարտունու «Մարտունի-04» պատանի ֆուտբոլիստների, մարզային մարզադպրոցի վոլեյբոլի և ձեռքի գնդակի, բռնցքամարտի մարզային առաջնությունում ձևավորված հավաքական թիմերը: Մարզային մարզադպրոցի վոլեյբոլի թիմը 2020 թվականի օգոստոս ամսին անցկացված լողափնյա վոլեյբոլի հանրապետական մրցաշարում գրավել է առաջին տեղը:

Իրագործվել են միջոցառումներ` նվիրված պետական և ազգային տոներին: Գավառ և Վարդենիս համայնքներում մեծ շուքով նշվել է Հայոց բանակի կազմավորման 28-րդ տարեդարձը, իսկ փետրվար ամսին Նորատուս համայնքում անցկացվել է Տեառնընդառաջի տոնին նվիրված մասսայական միջոցառում: Համավարակի հետ կապված՝ մասսայական այլ միջոցառումներ չեն իրականացվել:

Լ.Քալանթարի անվան դրամատիկական թատրոնի պետական ոչ առևտրային դերասանները  թատրոնի ֆեյսբուկյան էջում 30  անգամ ներկայացրել են հայկական ժողովրդական հեքիաթների իրենց մեկնաբանությունը, պարբերաբար ներկայացվել է թատրոնի պատմությունը, անդրադարձ է կատարվել դերասանների կյանին և գործունեությանը: Կազմակերպված 22 ներկայացումներին ներկա է եղել շուրջ 5050 հանդիսատես: Պատերազմական գործողությունների հետևանքով Գավառ քաղաքում պատսպարված արցախցի երեխաների համար կազմակերպվել է բացօդյա ներկայացում, իսկ ՀՀ Գեղարքունիքի մարզային մանկավարժահոգեբանական կենտրոնում՝ սպորտլանդիայի մրցումներ:

«Գեղարքունիքի երկրագիտական թանգարան» պետական ոչ առևտրային կազմակերպության կողմից թանգարանի ֆեյսբուկյան էջում անցկացվել է էքսկուրս` թանգարանի տարբեր սրահներում: Առանձին հաղորդումներ են ներկայացվել տարածաշրջանի կոշկակարների, շինարարների, գորգագործ վարպետների և ձկնորսների մասին: Թանգարան են այցելել 1649 մադ, այդ թվում` 1496-ը դպրոցական աբոնեմենտային ծրագրի շրջանակներում:

Համացանցում մարզի երաժշտական և արվեստի դպրոցները ներկայացրել են իրենց լավագույն սաների կատարումները: Նշված միջոցառումներին հետևել են շուրջ 20 հազար մարդ:

Շարունակվելու են մարզի տարածքում գտնվող պատմության և մշակույթի հուշարձանների հանրահռչակմանն ուղղված աշխատանքները: Մարզի 13 համայնքային երաժշտական և արվեստի դպրոցների թվով 170 սովորող ստացել է ուսման վարձավճարների փոխհատուցում: Տարվա ընթացքում ՀՀ կրթության, գիտության, մշակույթի և սպորտի նախարարության կողմից հրատարակվել է 10 անուն ուսումնամեթոդական ձեռնարկ և անվճար տրամադրվել երաժշտական ու արվեստի դպրոցներին: Մշակույթի ոլորտի առաջատար մասնագետների միջոցով երաժշտական, արվեստի, գեղարվեստի և պարարվեստի դպրոցներում սովորող աշակերտներին և դասավանդող մանկավարժներին ցուցաբերվել է ուսումնամեթոդական և գործնական աջակցություն:

Գեղարքունիքի երկրագիտական թանգարամը հոկտեմբեր ամսին մասնակցել է Երևանի հյուսիսային պողոտայում  ՀՀ մշակույթի նախարարության կողմից կազմակերպված ցուցահանդես-վաճառին և միջոցառումից ստացած ողջ հասույթը փոխանցվել է հայ զինվորի ֆոնդին։

**Առողջապահության եւ սոցիալական ապահովության ոլորտում** 2020 թվականի ընթացքում ՀՀ Գեղարքունիքի մազային ենթակայության առողջապահական հիմնարկներում հաշվառված 19 հաշմանդամ երեխաների՝ 19 խնամակալներով, տրամադրվել է պետության կողմից երաշխավորված անվճար բժշկական օգնության և սպասարկման շրջանակներում առողջարանային վերականգնողական բուժման ուղեգրեր։Մարզային ենթակայության ծննդօգնություն իրականացնող առողջապահական հիմնարկներում գրանցվել է 1893 ծնունդ, որից 11-ը՝ զույգ, ծնվել է 1904 երեխա։ Մարզում գրանցվել է 22652 շտապ օգնության կանչ։ Պոլիկլինիկ-ամբուլատոր ծառայություններ իրականացնող հաստատություններում գրանցվել է հիվանդների 543688 այց։ Վճարովի ծառայության մուտքերը կազմել են 383 միլիոն 626,5 հազար դրամ։ Տարվա ընթացքում մարզային ենթակայության բժշկական հաստատություններից պետական պատվերի շրջանակներում Երևանի Մխիթար Հերացու անվան պետական բժշկական համալսարանի բազաներում մասնագիտական վերապատրաստում են անցել 30 բժիշկ և 27 բուժքույր։ Մարզի բուժաշխատողները շարունակաբար մասնակցել են ՀՀ առողջապահության նախարարության «Ակադեմիկոս Ս. Ավդալբեկյանի անվան առողջապահության ազգային ինստիտուտ» ՓԲԸ-ի կողմից «ZOOM» ծրագրի միջոցով իրականացվող կորոնավիրուսի (COVID-19) բուժման և կանխարգելմանն ուղղված և այլ թեմաներով ՇՄԶ  կրեդիդավորված դասընթացներին և տելեկոնֆերանսներին: Մարզային ենթակայության բժշկական օգնություն և սպասարկում իրականացնող կազմակերպությունները՝ COVID 2019-ով պայմանավորված, ապահովված են եղել պուլսօքսիմետրերով, հեռահար ջերմաչափերով, ախտահանիչ և պաշտպանիչ միջոցներով և այլ անհրաժեշտ պարագաներով։ 2020 թվականից մեկնարկել և «Գավառի ԲԿ», «Սևանի ԲԿ», «Ճամբարակի ԱԿ» ՓԲԸ - ներում գործում է արտահիվանդանոցային անհետաձգելի (Emergency) ծառայությունը, որց 2020 թվականի ընթացքում օգտվել են 917 քաղաքացի։

Հայաստանում ներդրված սանիտարական ավիացիայի ծառայության միջոցով Գեղարքունիքի մարզից մասնագիտացված բժշկական օգնություն ցուցաբերելու նպատակով Երևանի բժշկական կենտրոններ են տեղափոխվել է 4 պացիենտ։

«Գավառի ԲԿ» ՓԲԸ-ն հեմոդիալիզի բաժանմունքի համար ձեռք է բերել նոր հեմոդիալիզի ապարատ, որը բարձրացնում է բաժանմունքի բժշկական օգնության և սպասարկման որակը: Բաժանմունքում տարվա ընթացքում բուժում են ստացել 44 հիվանդներ: Բժշկական կենտրոնը ձեռք է բերել նաև ինտրաօպերացիոն ռենտգեն /ЭОП/ սարքավորում: Սարքավորման միջոցով «Գավառի ԲԿ» ՓԲԸ-ում կատարվում են բարդ վիրահատություններ՝ մատչելի դարձնելով ծառայության հասանելիությունը բնակչությանը: Ընկերության կողմից ձեռք է բերել նաև վերջին սերնդի հեմոտոլագիական անալիզատոր, որն իրականացնում է արյան ընդհանուր քննություն, լեյկոֆորմուլայով։ Այն հնարավորություն կընձեռի նաև COVID-19 - ով հիվանդների արյան ընդհանուր քննություննը իրականացնելու համար` մեծ դեր կատարելով նոր կորոնավիրուսային համաճարակային (COVID-19) իրավիճակում։

2020 թվականի հունվարի 29-ից գործում է «Մարտունու ԲԿ» ՓԲԸ-ի հեմոդիալիզի բաժանմունքը: Այն 5 մահճակալ հզորությամբ, ժամանակակից բժշկական սարքավորումներով, գույքով և անհրաժեշտ դեղորայքով հագեցված ծառայություն է և սպասարկում է Մարտունու, Վարդենիսի տարածաշրջանի և մարզի մյուս տարածքներից դիմող քաղաքացիներին: Տարվա ընթացքում բաժանմունքում բուժում են ստացել 35 հիվանդներ: Սստեղծվել է 12 աշխատատեղ։ Բաժանմունքի աշխատանքային անխափան աշխատանքը ապահովելու նպատակով լրացուցիչ մոնտաժվել է էլեկտրական սնուցման և ջրամատակարարման երկրորդ համակարգ:

Կապիտալ վերանորոգվել է «Մարտունու ԲԿ» ՓԲԸ-ի վերակենդանացման 5 մահճակալ հզորությամբ բաժանմունքը: Բաժամնունքի երկու հիվանդասենյակներն ապահովված են խոնավացված թթվածնի մշտական մատակարարմաբ: Անընդհատ մատակարարվող խոնավացած թթվածնով են ապահովված նաև թերապևտիկ և ինֆեկցիոն բաժանմունքները: Վերանորոգման է ենթարկվել նաև 50 մահճակալ հզորությամբ վիրաբուժական բաժանմունքը։ Կենտրոնում վերանորոգվել և գործում է ջեռուցման լոկալ համակարգը: Վերանորոգման աշխատանքներ է իրականացվել նաև հիվանդանոցի ընդունարանում, մանկական բաժանմունքում և պոլիկլինիկական ծառայության մանկական բաժանմունքում։ Թերապևտիկ բաժանմունքը վերանորոգվել և կահավորվել է նոր 50 մահճակալով։ Վերանորոգվել է «Մարտունու ԲԿ» ՓԲԸ-ի էլեկտրոսնուցման համակարգը և մասնակի՝ կոմունիկացիոն համակարգը: Էլեկտրականության սնուցման անխափան աշխատանքը ապահովելու նպատակով ամբողջությամբ կապիտալ վերանորոգման է ենթարկվել դեռևս 1999 թվականից չաշխատող 400/10 Կվ/ժ հզորությամբ էլեկտրասնուցման կարգավորիչը: Հիվանդանոցի մասնաշենքերում կատարվել են բազմաթիվ ընթացիկ նորոգման այլ աշխատանքներ: 2020 թվականից «Մարտունու ԲԿ» ՓԲԸ-ն ապահովված է մշտական հոսող ջրով: «Մարտունու ԲԿ» ՓԲԸ-ում ներդրվել է էխոկարդիոգրաֆիայի ծառայություն՝ հագեցված էխոկարդիոգրաֆիկ հետազոտման ապարատով։ Վերանորոգվել են նաև ռենտգեն հետազոտության, ֆլուրոգրաֆիայի և էխոկարդիոգրաֆիայի կաբինետները։

Վերանորոգվել է նաև 3 վերելակները, որոնք հարմարավետություն են ստեղծել հաշմանդամություն ունեցող անձանց տեղաշարժի համար։

Համաշխարհային բանկի կողմից ֆինանսավորվող «Հիվանդությունների կանխարգելում և վերահսկում» վարկային ծրագրի «Արագ արձագանք COVID-19-ին» բաղադրիչի շրջանակներում 2020 թվականին «Մարտունու ԲԿ» ՓԲԸ–ում ստեղծվել է կորոնավիրուսային հիվանդության (COVID-19) բժշկական օգնության և սպասարկման հիվանդանոցային ծառայություններ մատուցող բաժանմունք՝ կահավորված և հագեցված ժամանակակից բժշկական սարքավորումներով։ Այն ունի առանձնացված մուտք և ապահովված է անհրաժեշտ պայմաններով: 2020 թվականի ընթացքում բաժանմունքի կողմից իրականացվել է 435 կորոնավիրուսային հիվանդությամբ (COVID-19) պացիենտների հիվանդանոցային բժշկական օգնություն և սպասարկում:

Հոկտեմբերի 26-ից վերապրոֆիլավորել է նաև «Սևանի ԲԿ» ՓԲԸ-ի թերապևտիկ բաժանմունքը՝ որպես կորոնավիրուսային հիվանդացության COVID-19-ի հիվանդանոցային բժշկական օգնություն և սպասարկում իրականացնող բաժանմունք։ Այն գործել է մինչև տարվա վերջ և սպասարկել է 153 կորոնավիրուսային հիվանդությամբ (COVID-19) պացիենտների:

Կորոնավիրուսային (COVID-19) հիվանդության հետ կապված «Մարտունու ծննդատուն» ՊՓԲԸ-ի կանանց կոնսուլտացիայում առանձնացվել է նախասրահ: Գինեկոլոգիայի բաժանմունքում ստեղծվել է օպսերվացիոն սենյակ, մեկուսարան:

Մեկուսարաններ են ստեղծվել նաև մարզային ենթակայության մյուս բուժհաստատություններում։

2020 թվականին կորոնավիրուսային (COVID-19) հիվանդության հետ կապված աշխատանքներում ներգրավված են եղել նաև մարզի շտապ օգնության բրիգադները։

«Հիվանդությունների կանխարգելում և վերահսկում» վարկային ծրագրի շրջանակներում 2020 թվականի հուլիսին մեկնարկել են «Մարտունու ԲԿ» ՓԲԸ-ի նոր մասնաշենքի կառուցման շինարարական աշխատանքները, որոնց ավարտից հետո (նախատեսված է 2022 թվականի հուլիսին) նորակառույց կենտրոնը կհագեցվի ժամանակակից բժշկական սարքավորումներով, պարագաներով և կահույքով և կսպասարկի Գեղարքունիքի մարզի Մարտունի տարածաշրջանի, ահրաժեշտության դեպքում նաև՝ մարզի ազգաբնակչությանը։

Չնայած տարվա դժվարություններին՝ պատերազմի ժամանակահատվածը և այն, որ 19.04.2020թ․-ից մինչև 04.05.2020թ․-ը COVID 2019–ով պայմանավորված գործել է «Վարդենիսի հիվանդանոց» ՊՓԲԸ-ի միայն շտապ օգնության ծառայությունը, հիվանդանոցը ունեցել է նոր ձեռքբերումներ։ 2020 թվականին հիվանդանոցը աշխատել է շահույթով, վճարովի ծառայության ցուցանիշը 2019 թվականի համեմատ աճել է 30%: 2020 թվականին Վարդենիսի հիվանդանոցը ձեռք է բերել 3 արևային ջրատաքացուցիչներ: Հիմնովին վերանորոգվել է երբևէ չգործող վերելակը, որը հնարավորություն կընձեռնի հաշմանդամություն ունեցող անձանց ազատ տեղաշարժին։ Հիվանդանոցի տնտեսած միջոցներով և բարեգործների շնորհիվ իրականացվել են մասնակի վերանորոգման աշխատանքներ՝ փոխվել են 15 պատուհաններ։ Մանկական և մանակաբարձա-գինեկոլոգիական բաժանմունքները համալրվել են նոր կահույքով: Հիվանդանոցը համալրվել է արյան ընդհանուր քննություն իրականացնող հեմոտոլագիական անալիզատորով, գործիքների ջերմաչորացնող պահարանով, շարժական ՈՒՁՀ ապարատով, յուրաքանչյուր բաժանմունք հագեցվել է մոնիտորներով, ինֆուզոմատերով և պերֆուզոմատերով, թթվածնի կոնցենտրատներով: «Ամքոր Հայաստան» Բարեգործական հիմնադրամի կողմից «Վարդենիսի հիվանդանոց» ՊՓԲԸ-ն հագեցվել է 33 նոր բազմաֆուկցիոնալ մահճակալներով։ Անվտանգության անհրաժեշտությունից ելնելով՝ 2020 թվականին հիվանդանոցը ձեռք է բերել տեսախցիկներ և հիվանդանոցի տարածքը գտնվում է 24 ժամյա տեսահսկման տակ:

2021 թվականին նախատեսվում է «Վարդենիսի հիվանդանոց» ՊՓԲԸ-ն վերազինել նոր ժամանակակից սարքավորումներով՝ թվային ռենտգեն ապարատով և այլ դիագոնստիկ սարքավորումներով։ Ներդրումային և բարեգործական ծրագրերով նախատեսում է ձեռք բերել էնդոսկոպիկ հետազոտության սարք և ժամանակակից սոնոգրաֆիայի ապարատ իր տպիչներով, որը հնարավորություն կտա բուժսպասարկման որակի բարձրացմանը։ «Մարտունու ԲԿ» ՓԲԸ-ն և «Վարդենիսի հիվանդանոց» ՊՓԲԸ-ն ՀՀ առողջապահության նախարարության կողմից ստացել է ՈՒԱԶ մակնիշի շտապ օգնության մեքենաներ: «Մարտունու ԲԿ» ՓԲԸ-ն նաև բարերարների միջոցով ձեռք է ՈՒԱԶ մակնիշի շտապ օգնության 2 մեքենաներ: Մասնակի վերանորոգման աշխատանքներ են իրականացվել նաև «Վարդենիկի ԱԿ» և «Կարմիրգյուղի ԲԱ» ՊՈԱԿ-ներում:

Երիտասարդ բժիշկ-մասնագետներով են համալրվել «Ճամբարակի ԱԿ» ՓԲԸ-ն և «Վարդենիսի հիվանդանոց» ՊՓԲԸ-ն և «Սևանի ԲԿ» ՓԲԸ-ն:

Արցախյան պատերազմի ընթացքում մարզի առողջապահական հիմնարկները աշխատել են ծանրաբեռված, մասնավորապես՝ Մարտունու, Գավառի, Սևանի բժշկական կենտրոնները և Վարդենիսի հիվանդանոցն ու Մարտունու ծննդատունը իրականացնել են մեծածավալ գործունեություն։ Այդ ընթացքում Մարտունու բժշկական կենտրոնում հիվանդանոցային բժշկական օգնություն և սպասարկում են ստացել 496 վիրավոր զինծառայողներ։

ՀՀ առողջապահության նախարարի 2019 թվականի դեկտեմբերի 27-ի N 3958-Ա հրամանով ներդրված կոնքազդրային հոդի դիսպլազիայի նորածնային սկրինինգ ծրագիրի շրջանակներում «Նորածինների կոնքազդրային հոդի հոդախախտի սկրինինգի» վերապատրաստման դասընթացներ են անցել մարզից նեոնատոլոգներ և ՈՒՁՀ մասնագետներ:

«Ջինիշյան» հիշատակի հիմնադրամի կողմից իրականացնող «Սևանի վերականգնողական կենտրոնի հիմնում» ծրագրի շրջանակներում իրականացվել են Սևանի մանկական վերականգնողական կենտրոնի վերանորորգման աշխատանքները, որոնք նախատեսվում է ավարտել 2021 թվականին։

«Վորլդ Վիժն Ինթերնեյշնլ» միջազգային բարեգործական կազմակերպության կողմից իրականացվել է «Նավակ» երեխայի և ընտանիքի զարգացման Ճամբարակի համայնքային կենտրոնի վերականգնողական մասի վերանորորգման աշխատանքներ։ Այն կգործի 2021 թվականից և կմատուցի լոգոպեդի, հոգեբանի, ֆիզիոթերապևտիկ, Արտ-թերապիա, Էրգո-թերապիա ծառայություններ։ Մանկական վերականգնողական կենտրոնները հնարավորություն կստեղծեն իրականացնել Սևանի և Ճամբարակի տարածքների հաշմանդամություն ունեցող և զարգացման խնդիրներ ունեցող երեխաների վերականգնողական բուժումը, մատչելի դարձնելով ծառայության հասանելիությունը տարածքների բնակչությանը։

Մարզում գործում է շուրջօրյա թեժ գիծ:

2020 թվականի ընթացքում ընտանեկան նպաստ ստացել են 9337, սոցիալական նպաստ՝ 1518, հրատապ դրամական օգնություն՝ 8395 ընտանիք։ Ընդհանուր բյուջեն կազմել է 4 միլիարդ 354 միլիոն 953 դրամ: 2020 ընթացքում նախկին ԽՍՀՄ խնայբանկի ՀԽՍՀ հանրապետական բանկում ներդրած ավանդների դիմաց փոխհատուցում է ստացել 365 շահառու՝ 77 միլիոն 381 հազար 397 ՀՀ դրամ ընդհանուր գումարով:

Մարզի Սևան և ճամբարակ քաղաքներում գործում են բարեգործական 2 ճաշարաններ՝ 110 շահառուներով:

ՈՒսումնասիրվել է մարզի սոցիալական ընդհանուր վիճակը, կատարվել է սոցիալական աջակցության կարիք ունեցող բնակչության հաշվառում:

Ուսումնասիրվել և քննարկվել է քաղաքացիների ավելի քան 1500 դիմում-բողոքներ, կազմվել և ներկայացվել են պատասխան գրություններ, տրամադրվել դրամական օգնություններ:

ՀՀ Գեղարքունիքի մարզպետի կողմից պատերազմի ընթացքում անհայտ կորած զինծառայողների ընտանիքներին, ինչպես նաև զոհված և վիրավորում ստացած զինծառայողների կարիքավոր ընտանիքներին հատկացվել է միանվագ դրամական օգնություն:

Գեղարքունիքի մարզպետարանը համաճարակի կանխարգելման, համաճարակային իրադրության պայմաններում բնակչության սոցիալապես անապահով, ռիսկային խմբերում գտնվող ընտանիքների պաշտպանության նպատակով 2020 թվականի մարտ-օգոստոս ամիսներին համագործակցելով հասարակական, բարեգործական կազմակերպությունների, հիմնադրամների և բարերարների հետ՝ իրականացրել է պարենային աջակցության ծրագրեր: Արդյունքում՝ մարզի շուրջ 11500 անապահով ընտանիքների տրամադրվել է սննդամթերքի և հիգիենիկ պարագաների փաթեթներ:

Բժշկական ցուցումով ինքնամեկուսացված շուրջ 600 անձանց տրամադրվել է սննդամթերքի և հիգիենիկ պարագաների փաթեթներ:

Շուրջ 450 ընտանիք սոցիալական աջակցության տարածքային գործակալությունների միջոցով ընդգրկվել են սոցիալական աջակցության տարբեր ծրագրերում՝ համապատասխան աջակցություն ստանալու համար :

2020թ. ընթացքում մարզի յոթ զոհված զինծառայողների ընտանիքների բնակարանային պայմանների բարելավման համար է տրվել դրական եզրակացություն՝ բնակարանի գնման վկայագիր տրամադրելու վերաբերյալ :

**Ֆինանսական բնագավառում**մարզի հանրակրթական ուսումնական հաստատությունում կատարվել է հաստատված նախահաշիվների փոփոխություններ և 116 676.7 հազ. դրամ հատկացվել է ընթացիկ վերանորոգման և գույքի ձեռքբերմանը։ ՀՀ պետական բյուջեի միջոցների հաշվին ձեռք է բերվել ախտահանիչ միջոցներ և դիմակներ ու տրամադրվել է մարզի 117 հանրակրթական ուսումնական հատատություններին։

2020 թվականին, բացառությամբ Բերդկունք համայնքի դպրոցահասակ երեխաների և մանկավարժների, առաջին անգամ մարզի 75 դպրոցների երթևեկող 245 մանկավարժների և 81 աշակերտներին բնակավայրից բնակավայր մեկնելու համար տարեկան պլանավորվել է 25 միլիոն 958.8 հազար դրամ, որի դիմաց փաստացի ֆինանսավորվել է 6 միլիոն 138.28 հազար դրամ։ Թերակատարման հիմնական պատճառը Covid-19-ի հետ կապված հեռավար ուսուցումն է։ ՀՀ պետական բյուջեից համայնքներին տրամադրված սուբվենցիայի նպատակային օգտագործման նպատակով մարզի համայնքներից հավաքագրվել են համապատասխան կատարողական ակտերը և ժամանակին ներկայացվել ՀՀ ֆինանսների նախարարություն, որի արդյունքում նախատեսված 3 միլիարդ 742 միլիոն 875 հազար 500 ՀՀ դրամից փաստացի ֆինանսավորվել է 3 միլիարդ 269 միլիոն 665 հազար 163 դրամ։ Սահմանված կարգով և ժամկետներում հավաքագրվել, ստուգվել և համապատասխան գերատեսչություններ են ներկայացվել ՀՀ Գեղարքունիքի մարզպետարանի, նրա ենթակա կազմակերպությունների և մարզի համայնքների կողմից ներկայացված ամսական, եռամսյակային և տարեկան ֆինանսական և այլ բնույթի հաշվետվություններ։ Գեղարքունիքի մարզի 57 համայնքների սեփական եկամուտների տարեկան պլանային թիվը կազմում է 2 միլիարդ 122 միլիոն 705 հազար 600 դրամ, որը նախորդ տարվա նկատմամբ ավել է պլանավորվել 126 միլիոն 322 հազար 100 դրամով։ Սեփական եկամուտների կատարողականը կազմել է 88,0 % կամ պլանավորված 2միլիարդ 122 միլիոն 705 հազար 600 դրամի դիմաց փաստացի հավաքագրվել է 1 միլիարդ 867 միլիոն 351 հազար 400 դրամ։

**Քաղաքաշինության ոլորտում** վերահսկողություն է իրականացվել մարզում 2020 թվականին իրականացված թվով 109 և 2019 թվականին սկսված ու 2020 թվականին շարունակվող 14 սուբվենցիոն ծրագրերի նկատմամբ:Վերահսկողություն է իրականացվել մարզի տարածքում գործող գազալցակայանների և բենզալցակայանների սանհանգույցների ու սպասասրահների վիճակի բարելավման ուղղությամբ: Շարունակվել է Ն. Գետաշենի N 1 միջնակարգ դպրոցի հիմնանորոգման աշխատանքները, որի համար կնքվել է համապատասխան համաձայնագիր:ՀՀ պետական բյուջեի միջոցներով մարզում սկսվել են Լեռնահովիտ և Շատջրեք բնակավայրերի փոքրաքանակ երեխաներով համալրված դպրոցների շենքերի կառուցման աշխատանքները: Ջիլ բնակավայրում նախատեսված դպրոցի համար հայտարարված մրցույթի արդյունքում պայմանագիր չի կնքվել :Հայաստանի տարածքային զարգացման հիմնադրամի պատվիրատվությամբ սկսվել է Գեղհովիտի N 2 միջնակարգ դպրոցի կառուցման աշխատանքները:

**Ճանապարհաշինության ոլորտում** 2020 թվականի ընթացքում ՀՀ տարածքային կառավարման և ենթակառուցվածքների նախարարության պատվիրատվությամբ ՀՀ պետական բյուջեի միջոցների հաշվին մարզում իրականացվել են թվով 8 ճանապարհների հիմնանորոգման և միջին նորոգման ծրագրեր: Այս ծրագրերով հիմնանորոգվել են 62.1կմ տարբեր նշանակության ավտոճանապարհներ և տեղադրվել 8324 գծամետր ընդհանուր երկարությամբ մետաղական արգելափակոցներ, որոնց ընդհանուր ներդրումը կազմել է 4 միլիարդ 998.8 միլիոն դրամ: Մարզի համայնքներում 2020 թվականին իրականացվել են թվով 33 ճանապարհաշինական սուբվենցիոն ծրագրեր 2 միլիարդ 92.8 միլիոն դրամ արժեքով: Նշված ծրագրերից 30-ը իրականացվել են ամբողջությամբ, իսկ 3 ծրագրեր մասնակի, որոնք տեղափոխվել են 2021 թվական: 2019 թվականից տեղափոխված թվով 10 ծրագրերից ավարտվել են 8-ը, որոնց ներդրումը կազմել է 397.4 միլիոն.դրամ: Իրականացված սուբվենցիոն ծրագրերի արդյունքում հիմնանորոգվել են 36.6կմ ընդհանուր երկարությամբ ճանապարհներ և փողոցներ: Սուբվենցիոն ծրագրերով կատարված աշխատանքների ընդհանուր ներդրումը 2020 թվականին կազմել է 2 միլիարդ 490.2 մլն.դրամ, որից 1միլիարդ 583.3 միլիոն.դրամը պետական, իսկ 906.9 միլիոն դրամը` համայնքային բյուջեներից: Մարզպետարանի պատվիրատվությամբ վերանորոգվել է Մ4-Դդմաշեն մարզային նշանակության ավտոճանապարհի վրա գտնվող կամուրջը՝ 12.0 միլիոն դրամ արժեքով:

Համաշխարհային բանկի կենսական նշանակության ճանապարհային ցանցի բարելավման լրացուցիչ ծրագրով 2020 թվականին մեկնարկել են Սևան-Գոմաձոր-Ցամաքաբերդ 5.3 կմ․ և Մ11-Ախպրաձոր 14.48 կմ․ մարզային նշանակության ավտոճանապարհների հիմնանորոգման աշխատանքները: Հաշվետու ժամանակահատվածում իրականացվել են հողային աշխատանքներ 90.8 միլիոն դրամի չափով:

Ընդհանուր առմամբ՝ 2020 թվականին մարզում հիմնանորոգման և միջին նորոգման են ենթարկվել 98.7 կմ․ տարբեր նշանակության ճանապարհահատվածներ և փողոցներ, մեկ կամուրջ և մեկ փլվածք, որոնց արդյունքում ներդրվել է 7 միլիարդ 628 միլիոն դրամ:

Հիմնանորոգման և միջին նորոգման աշխատանքներից բացի հաշվետու ժամանակահատվածում իրականացվել են պետական /միջպետական, հանրապետական և մարզային/ նշանակության ավտոճանապարհների ընթացիկ ամառային և ձմեռային պահպանության աշխատանքները 922.6 միլիոն դրամ գումարով, որի արդյունքում ձմեռային պահպանության է ենթարկվել 582.6 կմ․ և ամառային պահպանության՝ 456.8 կմ․ տարբեր նշանակության ավտոճանապարհներ:

**ՏԻ և ՀԳՄՀ ոլորտում**  ուսումնասիրվել և պատասխանվել է 2784 պաշտոնական գրության և դիմում-բողոքների։ Տարվել են աշխատանքներ համայնքապետարանների աշխատակիցների՝ նախկին տարիներին կուտակված արձակուրդի պարտքերը մարելու ուղղությամբ։ ՀՀ Գեղարքունիքի մարզի 14 համայնքներում իրականացվել է իրավական և մասնագիտական հսկողություն: Հայտարարվել են համայնքային ծառայողների 37 մրցույթներ, պաշտոնի են նշանակվել 24 համայնքային ծառայողներ, 13 հայտարարված մրցույթներ չեն կայացել դիմողներ չլինելու պատճառով։ Մարզի 28 համայնքներում անցկացվել են 82 համայնքային ծառայողների ատեստավորումներ։

COVID-19 համաճարակային իրավիճակով պայմանավորված՝ ՀՀ Գեղարքունիքի մարզ մուտք գործող բոլոր անցակետերում իրականացվել է հերթապահություն:

Ադրբեջանի կողմից 2020 թվականի սեպտեմբերի 27-ին սանձազերծված պատերազմի հետևանքով տեղահանված և Գեղարքունիքի մարզում ապաստանած Արցախի Հանրապետության քաղաքացիների հաշվառման թերթիկները մուտքագրվել է միգրացիոն ծառայության տվյալների շտեմարանում։

Մարզի համայնքներում զգալի աշխատանքներ են իրականացվել աղբահանության գործընթացը ակտիվացնելու նպատակով։ 2020 թվականին աղբահանությունը իրականացվել է մարզի 50 համայնքներում և 2 համայնքներում՝ մասամբ, մնացած համայնքներում չի իրականացվում աշխարհագրական դիրքի և բնակչության փոքր թվակազմի պատճառով։

Մարզի համայնքներում մշակվել և կազմվել են ԱՌԿ պլաններ։

Ամառվա ընթացքում ՀՀ Ոստիկունության և ՀՀ ԱԻՆ աշխատակիցների միջոցով ուժեղացված ծառայություն է իրականացվել Սևանա լճում և ափամերձ գոտիներում։

Տարբեր ոլորտների 50 մասնագետներ 2020 թվականին վերապատրաստվել են ՀՀ ԱԻՆ ճգնաժամային կառավարման ակադեմիայում:

Աջակցություն և մասնակցությունն է ցուցաբերել ընթացող զորահավաքային միջոցառումներին։

***Հողաշինարարության և հողօգտագործման բնագավառում*** 2020 թվականին մարզի համայնքներում վարձակալության են տրամադրվել 63.3 հազար հա․ համայնքային և պետական սեփականություն հանդիսացող հողամասեր: 2021թ.հունվարի 1-ի դրությամբ հաշվարկված 213,5 մլն. դրամ վարձավճարի դիմաց գանձվել և մուտքագրվել է 185,8 մլն. դրամ վարձավճար /87%/: Վարձավճարների մեկնարկային գները սահմանվել են զուտ եկամուտի 16-20 տոկոսի չափով:

Մարզի 30 համայնքներում օտարվել է 287.3 հա՝ 249 միավոր հողակտոր: Համայնքների բյուջեներ է մուտքագրվել 552.8 միլիոն դրամ:

Օտարման միջին արժեքը կազմել է սահմանված կադաստրային արժեքի 123,4 %-ը, ընդ որում 2 միավոր օտարվել է սահմանված կադաստրային արժեքի 30-50%-ի գնով, 12 միավոր՝ 50-100%-ի գնով, 235 միավոր՝ 100 %-ից բարձր գնով:

2020թ. ծրագրով նախատեսված էր մարզի 14 համայնքներում կատարել ուսումնասիրություններ պետական և համայնքային սեփականության հողամասերի տրամադրման, հետ վերցնելու օրինականության ապահովման ուղղությամբ: Ուսումնասիրությունների արդյունքները քննարկվել են մարզպետի խորհրդակցություններում և մարզխորհրդի նիստերում: Համայնքների ղեկավարներին տրվել են պարտադիր կատարման ցուցումներ՝ արձանագրված թերությունները վերացնելու համար:

Հանրապետական գործադիր մարմինների հետ ապահովվել է անհրաժեշտ համագործակցություն: Սահմանված ժամկետներում ՀՀ տարածքային կառավարման և ենթակառուցվածքների նախարարություն տեղեկատվություններ են ներկայացվել մարզի համայնքների վարչական սահմաններում ընդգրկված պետական սեփականություն հանդիսացող հողամասերի օտարման, անհատույց (մշտական) օգտագործման, վարձակալության և կառուցապատման իրավունքով տրամադրման վերաբերյալ:

Միջգերատեսչական հանձնաժողովի քննարկմանն են ներկայացվել բնակավայրերի գլխավոր հատակագծերի և հողերի օգտագործման ժամանակավոր սխեմաների փոփոխության 6 առաջարկներ: Միջգերատեսչական հանձնաժողովի կողմից ստացվել են 5 դրական եզրակացություններ: Սահմանված կարգով փոխվել են ֆոտովոլտային արևային կայանների կառուցման համար անհրաժեշտ հողամասերի նպատակային նշանակությունները: Քաղաքացիների և իրավաբանական անձանց նախաձեռնությամբ իրենց սեփականությունը հանդիսացող հողամասերի նպատակային նշանակության փոփոխման պահին կադաստրային արժեքների առկա տարբերությունների են համայնքների բյուջեներ մուտքագրվել 35․3 միլիոն դրամ։

**Գյուղատնտեսության և բնապահպանության բնագավառում**  2020 թվականի հունվարի 1-18-ն ընկած ժամանակահատվածում մարզի 57 համայնքներում իրականացվել է գյուղատնտեսական կենդանիների հաշվառում: Հետևողական աշխատանքներ են տարվել համայնքներում՝ անասնաբուժասանիտարիայի և բուսասանիտարիայի միջոցառումները ժամանակին և պատշաճ կատարելու համար:Անասնաբուժական սպասարկման միջոցառումներ են իրականացվել 10 հիվանդությունների նկատմամբ, ինչպես նաև իրականացվել են ախտորոշիչ հետազոտություններ:2020թ. պետական բյուջեի միջոցների հաշվին մարզի գյուղատնտեսական կենդանիների նկատմամբ առաջին և երկրորդ կիսամյակներում իրականացվել են հակաանասնահամաճարակային և ախտորոշիչ միջոցառումներ դաբաղ, բրուցելյոզ, տուբերկուլյոզ, սիբիրախտ, հանգուցավոր մաշկաբորբ, պաստերելիոզ, էմկար, լեյկոզ հիվանդությունների նկատմամբ։Մեթոդական և խորհրդատվական աշխատանքներ են տարվել մարզի ազգաբնակչության հետ ՀՀ կառավարության կողմից իրականացվող գյուղատնտեսական ոլորտին տրամադրվող սուբսիդավորված և անտոկոս վարկերի տրամադրման գործում: ՀՀ էկոնոմիկայի նախարարության կողմից իրականացվող պետական օժանդակության 11 ծրագրերից օգտվել են 3302 շահառուներ, պետության կողմից սուբսիդավորված գումարը կազմել է 550 միլիոն դրամ: §Գյուղատնտեսական ռեսուրսների կառավարման և մրցունակության¦ ծրագրի §Համայնքի արոտավայրերի և անասնապահության կառավարման համակարգ-2¦ բաղադրիչի շրջանակներում մարզի թվով **15** արոտոօգտագործողների սպառողական կոոպերատիվներ ձեռք են բերել գյուղատնտեսական տեխնիկա և գյուղգործիքներ։ Մարզի 4 համայնքներում կառուցվել է 261 միլիոն դրամ արժողության ջրագիծ, տեղադրվել է 5 խմոց՝ շուրջ 90 միլիոն դրամ արժողությամբ: 15 համայնքների արոտօգտագործողների միավորումների տրամադրվել է 28 միավոր գյուղտեխնիկա` 120.4 միլիոն դրամ արժողությամբ: Ֆինանսական վարձակալության լիզինգի պետական աջակցության ծրագրի շրջանակներում ձեռք են բերվել 67 միավոր գյուղգործիքներ, որից 34 տրակտոր, 2 կոմբայն և 31 գյուղգործիքներ:

**Հ**ամագործակցված աշխատանք է տարվել §Գեղարքունիք¦ ՋՕԸ-ի հետ՝ ջրօգտագործողների հետ ոռոգման ջրի պայմանագրերի կնքման և ոռոգման աշխատանքները պատշաճ կազմակերպելու, համայնքների կողմից տարիներ շարունակ կուտակված պարտքերը մարելու ուղղությամբ։ Համայնքներում կատարվել է խորքային հորերի հաշվառում և արդյունքների մասին տեղեկացվել ՀՀ ջրային կոմիտե:Ջրօգտագործողների հետ կնքվել են 8625 պայմանագրեր՝ 1977 հա․ ոռոգելու համար: Ոռոգման ջրի վարձավճարների գանձումը կազմում է 89.7 տոկոս: Վարձավճարների գանձման աշխատանքներն ընթացքի մեջ են: Բոլոր համայնքներում իրականացվել է գյուղատնտեսական մշակաբույսերի հիվանդություններով և վնասատուներով վարակվածության աստիճանի ուսումնասիրություն՝ 28410 հեկտարի վրա: Համայնքներից հավաքագրվել, խմբավորվել եւ վերլուծվել է 2020 թվականին ՀՀ Գեղարքունիքի մարզի համայնքների հողօգտագործողների աշնանացան սերմի վճարունակ պահանջարկը ըստ սորտերի՝ 2258.1 տոննա, և այն ներկայացվել է ՀՀ էկոնոմիկայի նախարարություն:

2020 թվականին մարզի 81578 հեկտար վարելահողերից ցանվել է 38450 հեկտարը, որը կազմում է ընդհանուր վարելահողերի 47.1 տոկոսը։

Մարզի տարածքում պատրաստ են գործելու 7 սպանդանոցներ՝ Գավառում, Սևանում, Շողակաթում, Ճամբարակում, Վարդաձորում և Լիճքում, իսկ Ծաղկունք և Վարդենիկ համայնքներում սպանդանոցների կառուցման աշխատանքներն ընթացքի մեջ են: Հայաստանի Հանրապետությունում հայտարարված ռազմական դրության պատճառով չի կատարվել շուրջ 2000 հեկտար աշնանացան, հասցված վնասը կազմել է շուրջ 750 միլիոն դրամ**։** Չի կատարվել 1000 հեկտար ցել , հասցված վնասը կազմել է 75 միլիոն դրամ**:** Չի հնձվել 7000 հեկտար բնական խոտ ՝ հասցված վնասը կազմել է 420 միլիոն. դրամ**:** Վարդենիսի և Ճամբարակի տարածաշրջանների արոտավայրերից գյուղատնտեսական կենդանիները հարկադրաբար 37-40 օր շուտ են իջել, որի հետևանքով պակաս է ստացվել շուրջ 180 մլն. դրամի կաթ, 324 մլն. դրամի տավարի միս, 216 մլն . դրամի ոչխարի միս։

Պատերազմական գործողությունների ընթացքում գյուղատնտեսության բաժնի աշխատակիցները համայնքապետարանի աշխատակիցների հետ միասին կազմակերպել են հեռագնա սահմանամերձ արոտավայրերից 30 հազար գլուխ խոշոր եղջերավոր և 51 հազար գլուխ մանր եղջերավոր կենդանիների տեղափոխումը դեպի ապահով վայրեր:

«Հայաստան ծառատունկ» ծրագրերի շրջանակներում միչնչեւ 2019 թ. աշնանը եւ 2020 թ. գարնանը տնկվել է մոտ 10**831 հատ ծառ ու թուփ**: Կորոնավիրուսի տնտեսական հետևանքների չեզոքացման տասնհինգերորդ միջոցառմամբ սահմանված աշխատանքների կազմակերպման և իրականացման պետական ծրագրերի շրջանակներում մարզի Կարճաղբյուր, Ագրիճի,Կալավան և Գետիկ գետերի ափամերձ տարածքներում տնկվել է ուռենու 304750 կտրոններ: «Շեն» բարեգործական կազմակերպության կողմից Ճամբարակ համայնքում 7 հեկտար տարածքի վրա իրականացվել է շուրջ 6000 հատ դեկորատիվ տնկիների ծառատնկման աշխատանքներ: «Դար» բարեգործական հիմանդրամի կողմից հատկացվել և Սևանի տարածաշրջանի հինգ համայնքներում իրականացվել են շուրջ 12950 հատ սև սալորի ծառատնկում: Տնկիները բերվել են Հունաստանից: Սևանա լճի շրջակայքում ջրածածկման ենթակա տարածքներում անտառմաքրման աշխատանքների իրականացման նպատակով 2020 թվականին մաքրման աշխատանքներ իրականացվել են «Սեւան ազգային պարկ»-ի Վարդենիս և Ծովակ տեղամասերում, 66 հեկտարի վրա: «Հայանտառ» ՊՈԱԿ-ի կողմից պետական բյուջեի հաշվին իրականացվել է անտառմշակույթների հիմնադրում։

Պետական բյուջեի հաշվին նախատեսվող ներդրումային ծրագրերի մեջ ներառվել են Մարտունի, Վարդենիս, Գավառ քաղաքների կեղտաջրերի մեխանիկական մաքրման կայաններին կից կենսաբանական մաքրման կայանների կառուցման ծրագրերը:

«Սևանա լճում իշխանի պաշարների վերականգնման և ձկնաբուծության ծրագրի» շրջանակներում Սևանի իշխանի պաշարների վերականգնման և ձկնաբուծության զարգացման հիմնադրամի կողմից 2020թ. հուլիսի 17-ին «Սևանի իշխան» ՓԲԸ-ի Կարճաղբյուր համայնքում տեղակայված մանրաձկան գործարանից Սևանա լիճ է բաց թողնվել Գեղարքունի ենթատեսակի 62586 հատ 3 գրամ միջին քաշով մանրաձուկ։ Նույն օրը բաց է թողնվել նաև 240.702 հատ մանրաձուկ՝ 1.757 գրամ միջին քաշով: 2020 թ. սեպտեմբերի 1-ին Սևանա լիճ է բաց թողնվել Գեղարքունի ենթատեսակի 289.145 հատ մանրաձուկ՝ 5.3 գրամ միջին քաշով: Աշխատանքային խմբի կողմից մանրաձկների բացթողումը կատարվել է Կարճաղբյուր և Մասրիկ գետերի ստորին հոսանքներում:

Հոկտեմբերի 23-ին «Սևան Ակվա» ՓԲԸ ցանցավանդակային տնտեսությունից Սևանա լիճ է բաց թողնվել ամառային իշխանի մանրաձուկ՝ թվով 18.716 հատ, 112.2 գրամ միջին քաշով:

**Զարգացման ծրագրերի և զբոսաշրջության ոլորտում** ՀՀ Գեղարքունիքի մարզի 2017-2025 թվականների զարգացման ռազմավարության հիման վրա մշակվել է ՀՀ Գեղարքունիքի մարզի 2020 թվականի գործունեության ծրագիրը (ՏԱՊ) և նախատեսված միջոցառումների ֆինանսավորումը կազմել է 48 միլիարդ 795 միլիոն 237 հազար 300 դրամ։ 2020 թվականի գործունեության ծրագրի (ՏԱՊ) հիման վրա կազմվել է 2020 թվականի տարեկան մոնիտորինգի հաշվետվությունը, որի արդյունքում 2020 թվականին բոլոր ոլորտներում իրականացված միջոցառումների ֆինանսավորումը փաստացի կազմել է 43 միլիարդ 135 միլիոն 692 հազար 400 դրամ։ Ստեղծվել է շուրջ 1721 աշխատատեղ:

2020 թվականին հավանության են արժանացել մարզի համայնքների կողմից ներկայացված տնտեսական և սոցիալական ենթակառուցվածքների զարգացմանն ուղղված 114 սուբվենցիոն ծրագրային հայտեր: Նշված ծրագրերից92-ը ավարտվել են, 17-ի շինարարական աշխատանքները կատարվել են մասնակիորեն, 1 ծրագրի համար հայտարարվել է մրցույթ, սակայն բողոքարկման արդյունքում պայմանագիր չի կնքվել, իսկ 4-ը ծրագրի համար մրցույթներ չեն հայտարարվել:

Հավաքագրվել և համապատասխան գերատեսչություններ է ներկայացվել ՀՀ Գեղարքունիքի մարզի համայնքներում զբոսաշրջության զարգացմանն ուղղված ծրագրային առաջարկներ: Ներդրումային–գործարար ծրագրերի պետական հարթակում տեղադրելու նպատակով ներկայացվել են գործարար ծրագրային փաթեթներ:

Գեղարքունիք մարզպետարանի և Ֆրանսիայի Իզերի դեպարտամենտի միջև վերակնքված ապակենտրոնացված համագործակցության 2019-2021 թվականների պայմանագրի շրջանակներում իրականացվել են ծրագրեր առողջապահության և ֆրանսերենի լեզվի ուսուցման առանցքային ոլորտներում։

ՌԴ Սարատովի մարզի կառավարության և Գեղարքունիքի մարզի աշխատակազմի միջև պայմանավորվածություն էր ձեռքբերվել՝ առևտրատնտեսական, գիտատեխնիկական, բնապահպանական և այլ ոլորտներում միջազգային և արտաքին տնտեսական կապերի իրագործման մասին համաձայնագիր կնքելու վերաբերյալ, սակայն հանրապետությունում բռնկված պանդեմիայի և ռազմական դրությամբ պայմանավորված միջոցառումներ չեն իրականացվել: 2020 թվականի ընթացքում մարզում իրականացվել են ՀՀ աշխատանքի և սոցիալական հարցերի նախարարության կողմից ներկայացված «Վարձատրվող հասարակական աշխատանքների կազմակերպման միջոցով գործազուրկների ժամանակավոր զբաղվածության ապահովում» ծրագիրը, որի արդյունքում մարզում իրականացվել է և ավարտվել 6 ծրագիր:

**Ընտանիքի, կանանց և երեխաների իրավունքների պաշտպանության ոլորտում**  մարզի համայնքների խնամակալության և հոգաբարձության մարմինների հետ համագործակցությամբ քննարկվել են իրավախախտ, կոնֆլիկտային խնդիրներ ունեցող ընտանիքների հարցերը, հայտնաբերել և հաշվառել է առանց ծնողական խնամքի մնացած 3 երեխա:Մարզում հաշվառված և մուտքագրված է կյանքի դժվարին իրավիճակներում հայտնված 454 երեխա, 68 երեխայի տրվել են վկայագրեր՝ իրենց կրթությունը շարունակելու ներառական կրթությամբ: Գավառի մանկատանը խնամվում են 52 երեխաներ, 5 երեխաներ մանկատնից վերադարձել են կենսաբանական ընտանիքներ, հաշվառվել է 11 անչափահաս իրավախախտ երեխա: Կենտրոնացված հաշվառման են վերցվել որպես որդեգրման ենթակա՝ 1, իսկ որպես որդեգրել ցանկացող՝ 5 անձ:Կազմվել է Գեղարքունիքի մարզում երեխայի իրավունքների պաշտպանության, ինչպես նաև կանանց և տղամարդկանց հավասար հնարավորությունների ապահովման քաղաքականության իրականացման 2017-2021 թվականների ռազմավարական ծրագրերի իրականացման միջոցառումների պլանը:

Պայմանավորված երկրում տիրող համավարակով՝ «Բարի մամա» բարեգործական հասարակական կազմակերպությունը «Մանկալքության կանխարգելում» ծրագրի շրջանակներում մարզի բազմազավակ և սոցիալապես խիստ կարիքավոր 87 ընտանիքի 257 անչափահաս երեխաների բաժանել է սննդի փաթեթներ:

2020թ. ընթացքում ՀՀ Գեղարքունիքի մարզում ներդրված է խնամատար ընտանիքի ինստիտուտը։ Այժմ կա մեկ խնամատար ընտանիք Վարդենիս համայնքում, որտեղ խնամվում են երեք երեխաններ:

**Տեղեկատվության եւ հասարակայնության հետ կապերի ոլորտում** Գեղարքունիքի մարզպետի և մարզպետարանի գործունեության թափանցիկությունը եւ հրապարակայնության ապահովումը հիմնականում իրականացվել է ՀՀ Գեղարքունիքի մարզպետարանի պաշտոնական կայքի, մարզպետարանի ֆեյսբուքյան պաշտոնական էջի, մարզային «Գեղամա աշխարհ» և «Սևան» թերթերի, մարզի տարածքում գործող հեռուստաընկերությունների, հանրային հեռուստաընկերության «Լուրեր» լրատվական ծրագրի և «Արմենպրես» լրատվական գործակալության միջոցով: Գեղարքունիքի մարզպետարանի պաշտոնական կայքի համապատասխան բաժիններում իրականացվել են ամենօրյա թարմացումներ, հրապարակվել են Գեղարքունիքի մարզպետի և մարզի համայնքների ավագանիների կողմից ընդունած բոլոր որոշումները: Տեսանելի աշխատանք է իրականացվել կայքի «Հարցումների վիճակագրություն» բաժնում, որտեղ հրապարակվել են ԶԼՄ-ների, առանձին կազմակերպությունների, իրավաբանական և ֆիզիկական անձանց, անհատ քաղաքացիների կողմից մարզպետարան ուղղված հարցումները և մարզպետարանի կողմից այդ հարցումներին տրված պատասխանները: 2020 թվականին «Ինֆորմացիայի ազատության կենտրոն» ՀԿ-ի կողմից հանրապետության մի քանի տասնյակ պետական մարմինների պաշտոնական կայքերի մոնիտորինգի արդյունքում ՀՀ Գեղարքունիքի մարզպետարանի պաշտոնական կայք էջը զբաղեցրել է 5-րդ տեղը: Ամենօրյա թարմացումներ են իրականացվել նաև մարզպետարանի Ֆեյսբուքյան էջում, որտեղ ավելացել է նաև առցանց հարցումների թիվը։ Արված բոլոր հարցումներին տրվել են համարժեք պատասխաններ: Մարզպետարանի պաշտոնական կայքի և ֆեյսբուքյան էջի միջոցով 2020 թվականի ընթացքում լայնորեն լուսաբանվել են ՀՀ կառավարության կողմից մարզում հաստատված սուբվենցիոն ծրագրերն ու իրականացվող շինարարական աշխատանքների ընթացքը: Հաշվետու ժամանակահատվածում պաշտոնական կայքով և ֆեյսբուքյան էջով հրապարակվել են ավելի քան 800 լուրեր, տեղեկատվական այլ նյութեր, հայտարարություններ, տեսանյութեր, որոնց մի մասը վերաբերել են համավարակին և Արցախյան վերջին պատերազմին: Մարզային հեռուստաընկերությունների միջոցով, ըստ անհրաժեշտության, լուսաբանվել են Գեղարքունիքի մարզպետի՝ մարզի համայնքներ կատարած աշխատանքային այցերը, հանրային հեռուստաընկերությամբ՝ մարզում իրականացվող սուբվենցիոն ծրագրերի ընթացքը: 2020 թվականի ընթացքում լույս է տեսել մարզային «Գեղամա աշխարհ» թերթի 27 համար, իսկ «Արմենպրես» լրատվական գործակալության միջոցով թողարկվել է մարզի կենսագործունեությանն առնչվող 500 լրատվական նյութ:

**Զորահավաքային նախապատրաստության ոլորում** աշխատանքային տարբեր ռեժիմների փոխադրման խաղարկային թեմաներով անցկացվել է 3 շտաբային մարզում՝ ներգրավելով մարզի համայնքներին։ Մշակվել և հաստատվել է մարզպետարանի աշխատանքային ռեժիմների փոխադրման ներքին պլանը, մշակվել են մարզի 5000 և ավել բնակիչ ունեցող համայնքների աշխատանքային ռեժիմների փոխադրման ներքին պլանները։ Կազմվել և հասատվել է ՀՀ ՊՆ Զ և ԶՀԾ Գեղարքունիքի մարզային ստորաբաժանման զորահավաքային միջոցառումների ծրագիրը։Մարզի քաղաքացիական պաշտպանութան համակարգի համալիր ուսումնասիրության նպատակով ճշգրտվել և թարմացվել են քաղաքացիական պաշտպանության ծառայությունների պլանները։Անցկացվել է մարզային զորակոչային հանձնաժողովի 7 նիստ, որոնցում քննարկվել և կազմակերպվել են զորակոչերի անցկացման հետ կապված բազմաբնույթ աշխատանքներ։Պաշտպանության բնագավառի իրավական ակտերի պահանջների և համայնքի ղեկավարի լիազորությունների կատարումն ապահովելու նպատակով մարզի 8 համայնքներում իրականացվել են վարչական վերահսկողության աշխատանքներ:

2020 թվականի սեպտեմբերի 27-ից մինչև նոյեմբերի 9-ը Արցախի դեմ սանձազերծված պատերազմի ընթացքում և դրանից հետո կազմակերպվել և իրականացվել են զոհված և անհետ կորած զինծառայողների հաշվառման, ինչպես նաև զինծառայողներին առնչվող տարաբնույթ աշխատանքներ։

**Դիմումների, առաջարկությունների, բողոքների և քաղաքացիների ընդունելության ոլորտում** կազմակերպվել է Գեղարքունիքի մարզպետարանի ներքին գործավարությունը էլեկտրոնային փաստաթղթաշրջանառության համակարգի միջոցով։ Գեղարքունիքի մարզպետարանում քաղաքացիներից ստացված առաջարկությունների, դիմումների և բողոքների թիվը կազմել է 2173, որից 477-ը վերահասցեագրվել է ՀՀ Վարչապետի աշխատակազմից: Յուրաքանչյուր ամիս ՀՀ Վարչապետի աշխատակազմ և լիազոր պետական մարմին տեղեկատվություն է ներկայացվել քաղաքացիներից ստացված առաջարկությունների, դիմումների ու բողոքների թվի, դրանց բնույթի և ընթացքի վերաբերյալ։ Կազմակերպվել է քաղաքացիների ընդունելության գործընթացը:

Գեղարքունիքի մարզպետի, մարզպետի տեղակալի, մարզպետարանի գլխավոր քարտուղարի, գլխավոր քարտուղարի տեղակալի և ստորաբաժանումների ղեկավարների կողմից մարզպետարանում և Մարտունու, Սևանի, Վարդենիսի ու Ճամբարակի համայնքապետարաններում կատարվել Է 240 քաղաքացիների ընդունելություն, որից 65-ը՝ ՀՀ Գեղարքունիքի մարզպետի կողմից: Յուրաքանչյուր ամիս ՀՀ Վարչապետի աշխատակազմ և լիազոր պետական մարմին տեղեկատվություն է ներկայացվել քաղաքացիների ընդունելության, նրանց կողմից բարձրացված հարցերի բնույթի և դրանց տրված լուծումների վերաբերյալ: ՀՀ Պարետի 2020 թվականի մարտի 31-ի «Արտակարգ դրության իրավական ռեժիմով պայմանավորված Հայաստանի Հանրապետության ողջ տարածքում կիրառվող սահմանափակումների վերաբերյալ» N 27 որոշման հավելված N 2-ի պահանջների համաձայն՝ 2020 թ. ապրիլ ամսից քաղաքացիների ընդունելություն տեղի չի ունեցել: ՀՀ Գեղարքունիքի մարզպետարան է մուտքագրվել 19717 փաստաթուղթ, ելից է արվել 8714 փաստաթուղթ և գրանցվել է 4492 ներքին փաստաթուղթ:

Գեղարքունիքի մարզպետն ընդունել է 676 անհատական որոշում և 3 կարգադրություն: Մարզպետի կողմից ընդունված իրավական ակտերի պատճենները տրվել են հասցեատերերին և յուրաքանչյուր ամիս ներկայացվել լիազոր պետական մարմին:

Արձանագրվել ու ՀՀ Գեղարքունիքի մարզպետի ստորագրման են ներկայացվել ՀՀ Գեղարքունիքի մարզի խորհրդի 3 նիստերի և ՀՀ Գեղարքունիքի մարզպետի մոտ կայացած 11 խորհրդակցությունների արձանագրությունները: Գրանցվել է թեժ գծով ստացված 56 հեռախոսազանգ: Վարվել են քարտուղարության գրանցամատյանները:

Իրականացվել է մարզպետարանի վարչական շենքի պահպանության, շահագործման ու սանիտարական մաքրման**,** կապի, էլեկտրամատակարարման, ջրամատակարարման, ջրահեռացման, ջեռուցման համակարգերի, տեխնիկական ու տրանսպորտային միջոցների պահպանության, մարզպետարանին ամրացված գույքի նպատակային օգտագործման աշխատանքների կազմակերպումը:

Իրականացվել են Քարտուղարության կանոնադրությամբ սահմանված այլ գործառույթներ: